CELEX: 31988R3564
Language: lt
Date: 1988-11-16 00:00:00
Title: 1988 m. lapkričio 16 d. Komisijos reglamentas (EEB) Nr. 3564/88 dėl tam tikrų prekių klasifikavimo Kombinuotojoje nomenklatūroje

Svarbus teisinis pranešimas

|

31988R3564

Oficialusis leidinys L 311 , 17/11/1988 p. 0023 - 0024 specialusis leidimas suomių kalba: skyrius 2 tomas 6 p. 0242  specialusis leidimas švedų kalba: skyrius 2 tomas 6 p. 0242 

		Komisijos reglamentas (EEB) Nr. 3564/881988 m. lapkričio 16 d.dėl tam tikrų prekių klasifikavimo Kombinuotojoje nomenklatūrojeEUROPOS BENDRIJŲ KOMISIJA,atsižvelgdama į Europos ekonominės bendrijos steigimo sutartį,atsižvelgdama į Tarybos reglamentą (EEB) Nr. 2658/87 dėl tarifų ir statistinės prekių nomenklatūros bei dėl bendrojo muitų tarifo [1] su paskutiniais pakeitimais, padarytais Reglamentu (EEB) Nr. 1315/88 [2], ypač į jo 9 straipsnį,kadangi siekiant užtikrinti, kad būtų vienodai taikoma minėto reglamento priede išdėstyta Kombinuotoji nomenklatūra, būtina patvirtinti priemones, susijusias su šio reglamento priede nurodytų prekių klasifikavimu;kadangi Reglamente (EEB) Nr. 2658/87 nustatytos Kombinuotosios nomenklatūros aiškinimo bendrosios taisyklės taip pat taikomos bet kuriai kitai nomenklatūrai, kuri visiškai ar iš dalies paremta Kombinuotąja nomenklatūra arba kuria nustatomas papildomas Kombinuotosios nomenklatūros padalijimas, ir kuri, siekiant taikyti tarifus ir kitas su prekyba susijusias priemones, yra įdiegta specialiomis Bendrijos nuostatomis;kadangi pagal minėtas bendrąsias taisykles prekės, apibūdintos šio reglamento priedo lentelės 1 skiltyje, turi būti klasifikuojamos pagal tam tikrus 2 skiltyje nurodytus KN kodus remiantis 3 skiltyje išdėstytais paaiškinimais;kadangi Nomenklatūros komitetas per jo pirmininko nustatytą laikotarpį nepareiškė savo nuomonės,PRIĖMĖ ŠĮ REGLAMENTĄ:1 straipsnisPrekės, apibūdintos šio dokumento priedo lentelės 1 skiltyje, Kombinuotojoje nomenklatūroje klasifikuojamos pagal tam tikrus KN kodus, nurodytus minėtos lentelės 2 skiltyje.2 straipsnisŠis reglamentas įsigalioja dvidešimt pirmą dieną po jo paskelbimo Europos Bendrijų oficialiajame leidinyje.Šis reglamentas yra privalomas visas ir tiesiogiai taikomas visose valstybėse narėse.Priimta Briuselyje, 1988 m. lapkričio 16 d.Komisijos varduCockfieldPirmininko pavaduotojas[1] OL L 256, 1987 9 7, p. 1.[2] OL L 123, 1988 5 17, p. 2.--------------------------------------------------PRIEDASPrekių aprašymas | Klasifikavimas KN kodas | Paaiškinimai |(1) | (2) | (3) |1.Lengvasvorės plokštės, ne mažiau kaip 75 cm × 100 cm (30 colių × 40 colių) dydžio ir 9,6 mm (3,8 colio) bendro storio, pagamintos iš maždaug 9,5 mm storio polistireno plokštės arba akyto polistireno, iš abiejų pusių padengtos popieriaus arba kartono sluoksniu. | 39211100 | Klasifikavimas nustatomas pagal 1, 3 b ir 6 bendrųjų taisyklių nuostatas bei KN kodų 3921 ir 39211100 formuluotes. Gaminys negali būti klasifikuojamas 48 skirsnyje; pagrindines jo savybes apibrėžia plastikas, suteikiantis gaminiui jo fizines savybes, ypač stiprumą, o popieriaus paskirtis tėra antraeilė. |2.Lengvasvorės plokštės, ne mažiau kaip 80 cm × 100 cm (32 coliai × 40 colių) dydžio ir 3,2 mm (1/8 colio) bendro storio, pagamintos iš maždaug 3,1 mm storio akyto polistireno sluoksnio, iš abiejų pusių padengtos balto kaolinu padengto popieriaus arba kartono, neturinčio mechaniškai apdorojant susidarančių plaušelių ir ne daugiau kaip 150 g/m2 svorio, sluoksniu. | 48101200 | Klasifikavimas nustatomas pagal 1, 3 b bei 6 bendrųjų taisyklių nuostatas, 48 skirsnio 7 teisinę pastabą ir KN kodų 4810 bei 48101200 formuluotes. Gaminys negali būti klasifikuojamas 39 skirsnyje; pagrindines jo savybes apibrėžia popieriaus arba kartono komponentas, o plastikas skirtas tik sutvirtinimui. |3.Vekselių blankai, 29 cm × 10 cm dydžio, sudėti blokais po 100 vienetų. Blankai, su palikta tuščia vieta antraštei ir išspausdintu tekstu, skirti užpildyti ranka arba spausdinimo mašinėle. | 49070099 | Klasifikavimas nustatomas pagal 1 ir 6 bendrųjų taisyklių nuostatas bei KN kodų 4907 ir 49070099 formuluotes. Šie dirbiniai nurodyti suderintosios sistemos aiškinamosiose pastabose, 4907 pozicija, E raidė. |--------------------------------------------------